CELEX: 62014TN0001
Language: hr
Date: 2014-01-07 00:00:00
Title: Predmet T-1/14: Tužba podnesena 7. siječnja 2014. — Aluminios Cortizo y Cortizo Cartera protiv Komisije

22.2.2014   
            
            
               HR
            
            
               Službeni list Europske unije
            
            
               C 52/49
            
         Tužba podnesena 7. siječnja 2014. — Aluminios Cortizo y Cortizo Cartera protiv Komisije
   (Predmet T-1/14)
   2014/C 52/94
   Jezik postupka: španjolski
   
      Stranke
   
   
      Tužitelji: Aluminios Cortizo, SAU (Extramundi, Španjolska) i Cortizo Cartera, SL (Extramundi, Španjolska) (zastupnik: A. Beiras Cal, odvjetnik)
   
      Tuženik: Europska komisija
   
      Tužbeni zahtjevi
   
   Tužitelji od Općeg suda zahtijevaju da:
   
               —
            
            
               u cijelosti poništi pravni akt;
            
         
               —
            
            
               podredno, poništi nalog za povrat potpora, i
            
         
               —
            
            
               podredno, naloži vrednovanje potpora prema stvarnoj i neto koristi za ulagača.
            
         
      Tužbeni razlozi i glavni argumenti
   
   Odluka koja se pobija u ovom postupku identična je onoj u predmetu T-515/13, Španjolska/Komisija (SLEU C 336, str. 29.).
   U prilog tužbi, tužitelji ističu šest tužbenih razloga.
   
               1.
            
            
               Prvi tužbeni razlog — povreda članka 107. UFUE-a — temelji se na nepostojanju selektivnosti i narušavanja pri dodjeli državne potpore ulagaču.
            
         
               2.
            
            
               Drugi tužbeni razlog — povreda članka 296. stavka 2. UFEU-a — temelji se na potpunom nepostojanju obrazloženja prilikom isključivanja brodovlasnika i/ili brodogradilišta kao primatelja glavnine potpore.
            
         
               3.
            
            
               Treći tužbeni razlog — povreda načela proporcionalnosti, u vezi s načelom nestanka koristi — time što se odlukom od ulagača zahtijeva povrat potpore koju je prenio na trećega.
            
         
               4.
            
            
               Četvrti tužbeni razlog — povreda načela zaštite legitimnih očekivanja — jer je Komisija svojom korespondencijom i neaktivnošću stvorila privid zakonitosti „SEAF-a”.
            
         
               5.
            
            
               Peti tužbeni razlog — povreda načela pravne sigurnosti — jer nametanje obveze povrata potpore koju ulagač nije primio ili ju je prenio predstavlja zapljenu bez ikakvog pravnog temelja.
            
         
               6.
            
            
               Šesti tužbeni razlog — povreda načela jednakog postupanja — jer su mjere koje su proglašene nespojivima bile prihvaćene u prethodnim slučajevima.